Ditsem Nuus - Waarskuwings oor skole
► Op AfriForum Netwerk, aanlyn databasis van ondernemings wat in Afrikaans sake doen, al sowat 2 000 sake-ondernemings geregistreer ► Groep van ondersoekende joernaliste bekend as amaBhungane toon in verslag dat EFF-lede na bewering voordeel getrek het uit brandstoftender van bykans R500 miljoen van Tshwane in Januarie 2019 ► Arvitha Doodnath, jong regsdosent, by Vaal Universiteit van Tegnologie, Saterdagaand in Johannesburg doodgeskiet tydens motorkaping ► Einde Junie 2019 10,2 miljoen verbruikers in SA het skuldprobleme en verswakte kredietgeskiedenis, swakste sedert Junie 2015 ► Eben Etzebeth dien deur sy prokureurs teenaanklag in by MRK en vra dat hul saak by Gelykheidshof in hersiening geneem word ► Kommissie vir Versoening, Bemiddeling en Arbitrasie (KVBA) waarsku in jaarverslag dat 4de-nywerheidsrewolusie (4NR) en tegnologiese outomatisasie in SA kan lei tot derduisende werksverliese regdeur hele ekonomie ► Pres. Xi Jinping waarsku, met verwysings na aanhoudende betogings in Hong Kong, dat “enige pogings om China te verdeel sal lei tot gebreekte liggame en beendere tot poeier gemaal” ► Siriese weermag span kordon soldate en wapentuig oor hele linie tussen Turkse invalsmag en Koerdiese gebied; pres. Trump dreig Turkye met sanksies wat hul “ekonomie kan breek” ► Spaanse hof lê tronkstraf op vir 9 leiers van afskeidingsbeweging in Katalonië, vra vir uitlewering van hoofleier Carles Puigdemont wat in 2017 na België gevlug het ►
Waarskuwings oor skole
Geskryf deur Redaksie
08 Julie 2016
In mediaverklarings rig AfriForum veral twee waarskuwings insake toekomstige skoolstrukturerings. Die eerste gaan oor die gesag van skoolbeheerliggame en word daarop gewys dat die Dept. van Onderwys beplan om binnekort ŉ wysigingswetsontwerp te publiseer waarin hulle skoolbeheerliggame van huidige belangrike seggenskap wil ontneem.
Dit sou meebring dat skoolbeheerliggame nie meer besluite mag neem oor aspekte soos toelatingsbeleid, taalbeleid en beheerliggaamaanstellings nie. Die departement sal ook daarop kan aandring dat ŉ skool meer as een onderrigtaal het. AfriForum sê hulle is voorstaanders daarvan dat ouers inspraak moet hê oor aanstellings, taalbeleid, toelating en klasgroottes.”
In die tweede waarskuwing word ŉ dringende beroep gedoen op ouers om hul kinders betyds by die skool van hul keuse in te skryf vir 2017. Volgens AfriForum was daar vanjaar reeds duisende kinders wat nie plekke in skole gekry het nie weens laat aansoeke en dit dwing skole om meer kinders in te neem as wat hulle kan akkommodeer.
Dit veroorsaak gevolglik dat daar tot 58 leerlinge per klas is. Talle skole hou nou reeds hul ope dae en ouers behoort voorbereid na ‘n ope dag te gaan en moet die nodige dokumentasie hê om hul kinders daar en dan in te skryf. Ouers moet dit ook oorweeg om hul kinders by meer as een skool te registreer ten einde teleurstelling vir 2017 te voorkom.
Inmiddels het Chris Klopper, uitvoerende hoof van die SA Onderwysersunie (SAOU), op ‘n onlangse spitsberaad van die SA Akademie vir Wetenskap en Kuns, daarop gewys dat daar vandag 355 minder Afrikaanse skole in die land is, ten spyte daarvan dat die slaagsyfer in verlede jaar se nasionale senior sertifikaateksamen vir Afrikaanse skole op 93,4% gestaan het, in vergelyking met die res van die land se 70,7% slaagsyfer.
Klopper het gesê die realiteit van die demografie is geheel teen Afrikaans en dan is daar ander ontvouende verwikkelinge wat uiters negatief beleef word. In 2010 was daar altesaam 2 371 Afrikaanse skole in die openbare skolestelsel teenoor 2 016 Afrikaanse skole vandag. Daar is altesaam 24 136 skole landwyd.
Gelees 1262 keer
Laaste verandering op Maandag, 13 Maart 2017 07:51
Gradeer die artikel
Vul al die vereiste velde in (*)
Naam * E-pos * Webtuiste URL
Meer in die kategorie:
Nuutste hulpmiddel vir grondslagfase in onderwys
Akademia rol nog sentra uit